மற்றபடி, நீங்கள் கண்ணீரோடு பதவி ஏற்கலாம். தப்பில்லை. வீதிக்கு வீதி வித்தியாசமாக போஸ்டர் அடித்து ஒட்டலாம். தப்பில்லை. பேருந்துகளை நிறுத்துங்கள், தியேட்டர்களை நிறுத்துங்கள், சினிமா நடிகர்களை வீதிக்கு கொண்டு வாருங்கள், கேபிளைத் துண்டியுங்கள், தீக்குளியுங்கள், உண்ணாவிரதம் இருங்கள், போராட்டங்களில் பெட்ரோல் ஊற்றுங்கள். சகித்துக் கொள்ளலாம். ஆனால் ஏற்கனவே நாறிக் கொண்டிருக்கும் இளஞ்சமுதாயத்தை மேலும் நாறடிக்க வேண்டாம். பள்ளிகளை விட்டுவிடுங்கள். குழந்தைகள் இதிலிருந்தாவது தப்பிக்கட்டும்.